CELEX: 32014D0026
Language: lv
Date: 2014-01-17 00:00:00
Title: 2014/26/ES: Komisijas Lēmums ( 2014. gada 17. janvāris ) par Slovēnijas Republikas paziņojumu par valsts pārejas plānu, kas paredzēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām (izziņots ar dokumenta numuru C(2014) 60)

21.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 16/38
            
         
      KOMISIJAS LĒMUMS
   
   (2014. gada 17. janvāris)
   par Slovēnijas Republikas paziņojumu par valsts pārejas plānu, kas paredzēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām
   (izziņots ar dokumenta numuru C(2014) 60)
   (Autentisks ir tikai teksts slovēņu valodā)
   (2014/26/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (1) un jo īpaši tās 32. panta 5. punkta otro daļu,
   tā kā:
   
               (1)
            
            
               Saskaņā ar Direktīvas 2010/75/ES 32. panta 5. punkta pirmo daļu Slovēnijas Republika iesniedza Komisijai valsts pārejas plānu (VPP) 2012. gada 14. decembrī (2).
            
         
               (2)
            
            
               VPP pilnīguma izvērtēšanas laikā Komisija konstatēja, ka nav pareizi pielietotas metodes, ar kurām aprēķina tādu sadedzināšanas iekārtu, kurās izmanto dažāda tipa blokus un/vai dažādu kurināmo, īpatsvaru VPP maksimāli pieļaujamās emisijās, un ka vienai no iekārtām SO2 maksimāli pieļaujamo vērtību noteikšanai ir piemērotas divas atšķirīgas metodes. Komisija arī konstatēja, ka daži pārrēķinu koeficienti, ar kuriem aprēķina vidējo dūmgāzu plūsmu gadā, bija pārāk augsti un ka VPP nebija paredzēti īpaši pasākumi, lai nodrošinātu piemērojamo emisiju robežvērtību ievērošanu pēc 2020. gada 1. jūlija.
            
         
               (3)
            
            
               Tāpēc Komisija 2013. gada 8. jūlija vēstulē (3) lūdza Slovēnijas iestādēm sniegt trūkstošos datus un informāciju, kā arī veikt nepieciešamos pārrēķinus.
            
         
               (4)
            
            
               Slovēnijas Republika 2013. gada 26. jūlija vēstulē (4) iesniedza Komisijai papildu informāciju.
            
         
               (5)
            
            
               Pēc papildu informācijas saņemšanas un turpmākas VPP izvērtēšanas Komisija 2013. gada 30. septembrī nosūtīja Slovēnijas Republikai otru vēstuli (5), kurā lūdza koriģēt vienai iekārtai piemēroto emisiju robežvērtību, sniegt sīkāku informāciju par pārrēķinu koeficientu, ko izmanto dūmgāzu apjomu aprēķināšanai, un precizēt to, kura metode būtu jāizmanto, lai aprēķinātu vienas iekārtas, kurā izmanto vietējo cieto kurināmo, īpatsvaru maksimāli pieļaujamās SO2 emisijās.
            
         
               (6)
            
            
               Slovēnijas Republika 2013. gada 7. oktobra vēstulē (6) iesniedza pieprasīto papildu informāciju par vienai iekārtai piemērotās emisiju robežvērtības korekciju, citai iekārtai piemēroto biomasas pārrēķinu koeficientu korekciju un vēl citai iekārtai apstiprināja minimālā atsērošanas koeficienta piemērošanu, aprēķinot tās īpatsvaru maksimāli pieļaujamās SO2 emisijās atbilstīgi Komisijas Īstenošanas lēmumam 2012/115/ES (7).
            
         
               (7)
            
            
               Tādējādi Komisija VPP ir izvērtējusi atbilstīgi Direktīvas 2010/75/ES 32. panta 1., 3. un 4. punktam un Īstenošanas lēmumam 2012/115/ES.
            
         
               (8)
            
            
               Proti, Komisija ir pārbaudījusi to datu, pieņēmumu un aprēķinu konsekvenci un pareizību, kas izmantoti, lai noteiktu katras VPP ietvertās sadedzināšanas iekārtas īpatsvaru maksimālajās pieļaujamajās emisijās, kuras izklāstītas VPP, un ir analizējusi, vai VPP ir paredzēti uzdevumi un saistītie mērķi, pasākumi un grafiki šo uzdevumu izpildei, kā arī uzraudzības mehānisms turpmākas atbilstības novērtēšanai.
            
         
               (9)
            
            
               Turklāt papildus iesniegtajai papildinformācijai Komisija konstatēja, ka 2016. un 2019. gadam noteiktās maksimāli pieļaujamās emisijas ir aprēķinātas, izmantojot atbilstīgus datus un formulas, un ka aprēķini ir pareizi. Slovēnijas Republika ir sniegusi pietiekamu informāciju par pasākumiem, kas tiks īstenoti, lai ievērotu maksimāli pieļaujamās emisijas, veiktu uzraudzību un ziņotu Komisijai par VPP īstenošanu.
            
         
               (10)
            
            
               Komisija ir pārliecinājusies, ka Slovēnijas iestādes ir ņēmušas vērā noteikumus, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
            
         
               (11)
            
            
               Komisija uzskata, ka VPP īstenošanai būtu jānotiek, neierobežojot citus spēkā esošus valsts un Savienības tiesību aktus. Proti, nosakot atsevišķus atļaujas nosacījumus VPP ietvertajām sadedzināšanas iekārtām, Slovēnijas Republikai vajadzētu nodrošināt, ka netiks apdraudēta atbilstība prasībām, kas cita starpā izklāstītas Direktīvā 2010/75/ES, Eiropas Parlamenta un Padomes Direktīvā 2008/50/EK (8) un Eiropas Parlamenta un Padomes Direktīvā 2001/81/EK (9).
            
         
               (12)
            
            
               Direktīvas 2010/75/ES 32. panta 6. punktā ir noteikts, ka Slovēnijas Republikai jāinformē Komisija par jebkādām turpmākām VPP izmaiņām. Komisijai būtu jāizvērtē, vai šādas izmaiņas atbilst noteikumiem, kas paredzēti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES,
            
         IR PIEŅĒMUSI ŠO LĒMUMU.
   1. pants
   1.   Pamatojoties uz Direktīvas 2010/75/ES 32. panta 1., 3. un 4. punktu un Īstenošanas lēmumu 2012/115/ES, netiek izteikti iebildumi pret valsts pārejas plānu, kuru Slovēnijas Republika iesniedza Komisijai 2012. gada 14. decembrī saskaņā ar Direktīvas 2010/75/ES 32. panta 5. punktu un kurš ir grozīts atbilstīgi papildu informācijai, kas nosūtīta 2013. gada 26. jūlijā un 2013. gada 7. oktobrī (10).
   2.   Valsts pārejas plānā ietverto iekārtu saraksts, piesārņojuma veidi attiecībā uz plānā ietvertajām iekārtām un piemērojamās maksimāli pieļaujamās emisijas ir sniegtas pielikumā.
   3.   Slovēnijas Republikas valsts pārejas plāna īstenošana neatbrīvo Slovēnijas Republiku no pienākuma ievērot Direktīvas 2010/75/ES noteikumus par atsevišķu plānā ietverto sadedzināšanas iekārtu emisijām un citus Eiropas Savienības attiecīgos tiesību aktus vides jomā.
   2. pants
   Komisija novērtē, vai valsts pārejas plāna turpmākās izmaiņas, par kurām Slovēnijas Republika ziņos nākotnē, atbilst noteikumiem, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
   3. pants
   Šis lēmums ir adresēts Slovēnijas Republikai.
   
      Briselē, 2014. gada 17. janvārī
      
         
            Komisijas vārdā –
         
            Komisijas loceklis
         
         Janez POTOČNIK
         
      
   
   
      (1)  OV L 334, 17.12.2010., 17. lpp.
   
      (2)  Slovēnijas Republikas paziņojums tika saņemts 2012. gada 14. decembra vēstulē un reģistrēts ar numuru Ares(2012)1498533.
   
      (3)  Ares(2013)2585617
   
      (4)  Ares(2013)2843478
   
      (5)  Ares(2013)3134404
   
      (6)  Ares(2013)3206629
   
      (7)  Komisijas 2012. gada 10. februāra Īstenošanas lēmums 2012/115/ES, ar ko paredz noteikumus attiecībā uz valsts pārejas plāniem, kas minēti Eiropas Parlamenta un Padomes Direktīvā 2010/75/ES par rūpnieciskajām emisijām (OV L 52, 24.2.2012., 12. lpp.).
   
      (8)  Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai (OV L 152, 11.6.2008., 1. lpp.).
   
      (9)  Eiropas Parlamenta un Padomes 2001. gada 23. oktobra Direktīva 2001/81/EK par valstīm noteikto maksimāli pieļaujamo emisiju dažām atmosfēru piesārņojošām vielām (OV L 309, 27.11.2001., 22. lpp.).
   
      (10)  VPP konsolidēto versiju Komisija 2013. gada 5. novembrī reģistrēja ar numuru Ares(2013)3409853.
   
      PIELIKUMS
      
         VPP ietverto iekārtu saraksts
      
      
                  Numurs
               
               
                  Iekārtas nosaukums VPP
               
               
                  Kopējā nominālā ievadītā siltumjauda 31.12.2010. (MW)
               
               
                  VPP ietvertais piesārņojuma veids
               
            
                  SO2
                  
               
               
                  NOx
                  
               
               
                  putekļi
               
            
                  1
               
               
                  
                     TE-TOL D Ljubljana
                  
               
               
                  481
               
               
                  √
               
               
                  √
               
               
                  √
               
            
                  2
               
               
                  
                     TET F Trbovlje
                  
               
               
                  350
               
               
                  √
               
               
                  √
               
               
                  √
               
            
                  3
               
               
                  
                     VIPAP R Krško
                  
               
               
                  56
               
               
                  √
               
               
                  √
               
               
                  √
               
            
                  4
               
               
                  
                     VIPAP S Krško
                  
               
               
                  60,7
               
               
                  √
               
               
                  √
               
               
                  √
               
            
         
      
         Maksimāli pieļaujamās emisijas (tonnās)
      
      
                  Piesārņotājviela
               
               
                  2016
               
               
                  2017
               
               
                  2018
               
               
                  2019
               
               
                  1.1.–30.6.2020.
               
            
                  SO2
                  
               
               
                  5 872
               
               
                  4 608
               
               
                  3 344
               
               
                  2 079
               
               
                  1 040
               
            
                  NOx
                  
               
               
                  3 901
               
               
                  3 057
               
               
                  2 214
               
               
                  1 371
               
               
                  686
               
            
                  putekļi
               
               
                  647
               
               
                  477
               
               
                  307
               
               
                  136
               
               
                  68